154 



13. Mitra (T urricula) elegantula Dkr. 



Testa parva, alba, rufomaculata, fusiformis, spira turrita, 

 acuta, anfractus 9 nitidi, superne ang-ulati, subscalati, longi- 

 trorsum plicati , ultimus basem versus attenuatus dimidiam 

 testam occupans; plicae laeves, plicarum interstitia transver- 

 sim sulcata et maculis plus minusve quadratis seriatim or- 

 dinatis ornata; apertura angusta; columella quadriplicata. — 

 Long. 15 mill. — Habitat Upolu. 



Species gracilis ad Turriculas Kleinii pertinens, anfrac- 

 tibus novenis parum convexis ad suturam scalatis costulisque 

 distinctis laevigatis instructa est. Anfractus ultimus in costa- 

 rum interstitiis macularum fuscarum tesselatarum seriebus 

 quinis excellit. Habitu ad M. fidiculam Gouldii accedit. 



Hab. Upolu. 



14. Purpura (Polytropa) exilis Dkr. 



Testa exilis, ovata, solidula, flavida, anfractibus 4 in- 

 structa, striis multis elevatis et costulis nonnullis majoribus 

 succincta striisque increinenti tenuibus decussata, quasi texta ; 

 anfractus ultimus spira duplo longior costulis tribus exiguis 

 signatus, penultimus bicarinatus, in supremis una tantummodo 

 exstat carina; apertura ovata; columella sinuata; labrum 

 Bubincrassatum, crenulatum. — Long, testae vix 7 mill., ejus- 

 dem lat. 3 mill. — Habitat Upolu. 



Cochleola singularis minime pullus speciei cujusdam, 

 sed plane perfecta et adulta, sculpturae indole Purpuram tex- 

 tulosam Lamarckii aliasque Polytroparum species in meutern 

 vocat. 



15. Purpura (Sisfrum) fusco-nigra Dkr. 



Testa parva, crassa, ovata, fusco-nigra, anfractibus 6 — 7 

 infra suturam paullulum cavatis, per longitudinem plicatis 

 transversimque costatis in tota superficie squamatis instructa; 

 anfractus ultimus spira exserta major, costis nodosis crassis 

 quatuor cinctus ; columella parum sinuata ; labium ad rimam 

 umbilicalem laminatum; fauces obscure fuscae, costis labri 

 interni quinis crassis pallidioribus signatae. — Long. 17, 

 diam. max. 11 mill. 



